Viro ja Venäjä vaihtoivat vakoojia maiden rajalla lauantaina.

Viron turvallisuuspalvelun johtaja Arnold Sinisalu totesi Viron auttavan kansalaisiaan aina, kun se on mahdollista. ALL OVER PRESS

Virolainen liikemies Raivo Susi vaihdettiin venäläiseen Artjom Zintshenkoon Koidulan rajasemalla Viron kaakkoisosassa, Viron viranomaiset kertovat.

- Viron valtio auttaa kansalaisiaan aina, kun voi, Viron turvallisuuspalvelun johtaja Arnold Sinisalu totesi.

- Viro karkotti Venäjälle vakoojan, joka teki rikoksen täällä ja näin virolainen liikemies pystyi palaamaan läheistensä luo oltuaan pitkään vangittuna Venäjällä.

Venäjän viranomaiset saivat Susin kiinni helmikuussa 2016. Hän sai vakoilusta 12 vuoden vankeustuomion teoistaan vuosien 2004 ja 2007 välillä. Hän kärsi tuomiotaan ankarassa työsiirtolassa.

Susin liiketoimet koskivat lentokoneiden toimitusta ja huoltoa.

Tallinnalainen oikeusistuin tuomitsi Zintshenkon viime vuonna viideksi vuodeksi vankilaan vakoilusta Venäjän asevoimien sotilastiedustelupalvelu GRU:n hyväksi.

Vaihdon mahdollisti molempien miesten saamat armahdukset.

Viro ja Venäjä vaihtoivat vakoojia edellisen kerran vuonna 2015.